CELEX: 31981R1675
Language: el
Date: 1981-06-24 00:00:00
Title: Κανονισμός (ΕΟΚ) αριθ. 1675/81 τής Επιτροπής τής 24ης Ιουνίου 1981 περί τροποποιήσεως τού κανονισμού (ΕΟΚ) αριθ. 1203/73 «περί καθορισμού τών συντελεστών προσαρμογής πού πρέπει νά εφαρμόζονται στίς τιμές αγοράς στόν τομέα τών οπωροκηπευτικών»

Avis juridique important

|

31981R1675

Κανονισμός (ΕΟΚ) αριθ. 1675/81 τής Επιτροπής τής 24ης Ιουνίου 1981 περί τροποποιήσεως τού κανονισμού (ΕΟΚ) αριθ. 1203/73 «περί καθορισμού τών συντελεστών προσαρμογής πού πρέπει νά εφαρμόζονται στίς τιμές αγοράς στόν τομέα τών οπωροκηπευτικών»  

Επίσημη Εφημερίδα αριθ. L 168 της 25/06/1981 σ. 0014 - 0015 Ισπανική ειδική έκδοση: Κεφάλαιο 03 τόμος 22 σ. 0056  Πορτογαλική ειδική έκδοση : Κεφάλαιο 03 τόμος 22 σ. 0056 

***** ΚΑΝΟΝΙΣΜΟΣ (ΕΟΚ) αριθ. 1675/81 ΤΗΣ ΕΠΙΤΡΟΠΗΣ  της 24ης Ιουνίου 1981  περί τροποποιήσεως του κανονισμού (ΕΟΚ) αριθ. 1203/73 «περί καθορισμού των συντελεστών προσαρμογής που πρέπει να εφαρμόζονται στις τιμές αγοράς στον τομέα των οπωροκηπευτικών»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1116/81 (2), και ιδίως το άρθρο 16 παράγραφος 4,  Εκτιμώντας:  ότι ο κανονισμός (ΕΟΚ) αριθ. 1203/73 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2032/80 (4), καθόρισε τους συντελεστές προσαρμογής που πρέπει να εφαρμόζονται στις τιμές αγοράς στον τομέα των οπωροκηπευτικών·  ότι η εξέλιξη των τιμών για τα αχλάδια των ποικιλιών Packham's Triumph (Williams d'automne) και Κρυστάλλι, καθώς και για τα μήλα των ποικιλιών Cardinal, Bramley's Seedling και Cox's orange pippin στις αντιπροσωπευτικές αγορές της Κοινότητος κατά τη διάρκεια των τελευταίων περιόδων εμπορίας καθιστά αναγκαία την αναθεώρηση των συντελεστών προσαρμογής των ποικιλιών αυτών·  ότι, εξάλλου, για να ληφθούν πιο ακριβή στοιχεία για ορισμένες ποικιλίες αχλαδιών πρέπει να αποκλεισθούν από τον πίνακα μεγαλοκάρπων ποικιλιών επιτραπεζίων αχλαδιών, που αναγράφονται στο παράρτημα V του κανονισμού (ΕΟΚ) αριθ. 1203/73, οι ποικιλίες Beurre Hardy και Κρυστάλλι·  ότι είναι αναγκαίο να προσαρμοσθούν τα ποσά σχετικά με το κόστος συσκευασίας που προβλέπεται στο παράρτημα Χ του ως άνω κανονισμού και να εκφρασθούν σε ECU·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα παραρτήματα του κανονισμού (ΕΟΚ) αριθ. 1203/73 τροποποιούνται ως εξής:  1. Στο παράρτημα V «ΑΧΛΑΔΙΑ» - συντελεστής προσαρμογής « Ποικιλία»,  α) η ποικιλία «Packham's Triumph» (Williams d'automne) προστίθεται στο τέταρτο τετραγωνίδιο μετά την ποικιλία «Κοντούλα »·  β) η ποικιλία «Κρυστάλλι» (Beurre Napoleon, Τσακώνικο) απαλείφεται από το πέμπτο τετραγωνίδιο και προστίθεται στο τέταρτο τετραγωνίδιο μετά την ποικιλία «Packham's Triumph»·  γ) οι ακόλουθες ποικιλίες, που απαριθμούνται υπό τον τίτλο « Πίνακας μεγαλοκάρπων ποικιλιών επιτραπεζίων αχλαδιών», καταργούνται:  - στην τέταρτη περίπτωση: «Beurre Hardy (Butirra Hardy, Gellerts)», και  - στην τελευταία περίπτωση: «Κρυστάλλι».  2. Στο παράρτημα VII «ΜΗΛΑ» - συντελεστής προσαρμογής « Ποικιλία»,  α) η ποικιλία «Cardinal» προστίθεται στο τρίτο τετραγωνίδιο μετά την ποικιλία «Mantet»·  β) η ποικιλία «Bramley's Seedling» απαλείφεται από το δέκατο τετραγωνίδιο και προστίθεται στο έβδομο τετραγωνίδιο μετά την ποικιλία «Delicious Pilafa»·  γ) στο έκτο τετραγωνίδιο, δεύτερη στήλη Συντελεστής προσαρμογής, οι δύο περιπτώσεις:  «- μέχρι του Φεβρουαρίου περιλαμβανομέ νου: 1,2  - από Μάρτιο: 1,0»  αντικαθίστανται από:  «- μέχρι του Απριλίου περιλαμβανομένου: 1,2  - Μάιος: 1,0».  3. Τα ποσά που ορίζονται στο παράρτημα Χ «Προβλεπόμενο στο άρθρο 2 ποσό» αντικαθίστανται από τα εξής ποσά:  3,0 ECU για τα κουνουπίδια  4,3 ECU για τις ντομάτες  6,9 ECU για τα ροδάκινα  3,9 ECU για τα λεμόνια  3,4 ECU για τα αχλάδια  4,7 ECU για τα επιτραπέζια σταφύλια  3,4 ECU για τα μήλα  5,8 ECU για τα  4,4 ECU για τα πορτοκάλια  Άρθρο 2  Ο παρών κανονισμός αρχίζει να ισχύει την 1η Ιουλίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 24 Ιουνίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 118 της 30. 4. 1981, σ. 1.  (3) ΕΕ αριθ. L 123 της 10. 5. 1973, σ. 1.  (4) ΕΕ αριθ. L 198 της 3. 7. 1980, σ. 25.